b'\n_START_ARTICLE_\nLady Lovely Locks\n_START_SECTION_\nLeket\xc3\xb8y-serien\n_START_PARAGRAPH_\nDukkene ble produsert fra 1987 til 1989. Dukkene best\xc3\xa5r av forskjellige karakterer. Alle, bortsett fra prinsen, har langt h\xc3\xa5r. De fleste dukkene kom med tre-fire pixietails. Disse var sm\xc3\xa5 dyr med en lang, fargerik hale. Pixietailene kunne brukes enten i h\xc3\xa5ret til dukkene, eller til barna. I tillegg til de faste karakterene finnes det andre dyr og lekesett.\n_START_SECTION_\nB\xc3\xb8ker\n_START_PARAGRAPH_\nDet ble ogs\xc3\xa5 gitt ut et lite antall b\xc3\xb8ker, i tillegg til leket\xc3\xb8yet og tegnefilmene. Blant disse er "An Enchanting Fairy-Tale Adventure", "For the Love of Lovely Locks", "Lady Lovely Locks Original Story" (1987), "Silkypup Saves the Day", "Silkypup\'s Butterfly Adventure" (1987) og "The Golden Ball". B\xc3\xb8kene skal ogs\xc3\xa5 ha blitt gitt ut p\xc3\xa5 norsk.\n_START_SECTION_\nPopul\xc3\xa6r-kultur\n_START_PARAGRAPH_\nI den 8. episoden "Killer Queen" av "That 70s Show" sier karakteren Randy: "Donna, Hyde har allerede gitt meg et kallenavn. Det er Mrs. Lady-Lovely-Locks." Dette er en anakronisme, siden Lady Lovely Locks-linjen ikke ble produsert f\xc3\xb8r i 1987.'